smcproject/ml-wiki-sentences huggingface dataset:
( ശാസ്ത്രീയനാമം : Prunus persica ) .
ചുവപ്പ്.
വെള്ള, മഞ്ഞ, പിങ്ക് എന്നീ നിറങ്ങളിലെല്ലാം പീച്ച് പഴങ്ങൾ കാണപ്പെടുന്നു .
ലോകത്തിൽ ഏറ്റവും കൂടുതൽ പീച്ച് ഉണ്ടാകുന്നത് ചൈനയിലാണ്.
10 മീറ്ററോളം ഉയരം വയ്ക്കുന്ന മരമാണിത്.
ബദാമിൽ ഉണ്ടാവുന്നത് പോലെ ഇതിന്റെ കുരുവിലും സയനൈഡ് വിഷം ഉണ്ട്, അതിനാൽ ചവർപ്പ് ഉണ്ടെങ്കിൽ ഇതിന്റെ കായ തിന്നാൻ പാടില്ല .
പേർഷ്യയിൽ നിന്നാണ് പീച്ച് ലോകത്തിന്റെ മറ്റു ഭാഗങ്ങളിലേക്ക് കൊണ്ടുപോയത്.
87 ശതമാനത്തോളം ജലാംശമേ ഉള്ളൂ.
പീച്ച് പഴത്തിൽ ആപ്പിളിലും പിയറിലും ഉള്ളതിനേക്കാൾ കുറവ് കലോറിയേ ഉണ്ടാവുകയുള്ളൂ .
അവലംബം പുറത്തേക്കുള്ള കണ്ണികൾ http://dendro.cnre.vt.edu/dendrology/syllabus/factsheet.cfm?
ID=309 http://www.specialtyproduce.com/produce/Indian_Peaches_632.php http://www.nutrition-and-you.com/peaches.html വിക്കിസ്പീഷിസിൽ Prunus persica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Prunus persica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പീടിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു പഴയ മലയാള പദം, കച്ചവടസ്ഥാപനങ്ങളാണ് പീടികകൾ എന്നറിയപ്പെട്ടിരുന്നത്.
ഇന്ന് പ്രചാരലുപ്തമായ പദമാണ് ഇത്.
എങ്കിലും ചില പ്രദേശങ്ങളിൽ ഈ പദം ഇന്നും പ്രയോഗിച്ചുവരുന്നു.
പീഡിയാട്രിക് സർജറി ഇംഗ്ലീഷ് വിലാസം https://ml.wikipedia.org/wiki/Pediatric_surgery
ഗർഭസ്ഥശിശുക്കൾ, ശിശുക്കൾ , കുട്ടികൾ , കൗമാരക്കാർ, ചെറുപ്പക്കാർ എന്നിവരുടെ ശസ്ത്രക്രിയയിൽ ശ്രദ്ധ കേന്ദ്രീകരിക്കുന്ന ശസ്ത്രക്രിയയുടെ ഉപവിഭാഗമാണ് പീഡിയാട്രിക് സർജറി.
1879 നൂറ്റാണ്ടിന്റെ മധ്യത്തിൽ ജനന വൈകല്യങ്ങളുടെ ശസ്ത്രക്രിയാ പരിചരണത്തിന് നൂതന സാങ്കേതിക വിദ്യകളും രീതികളും ആവശ്യമായി വന്നപ്പോൾ പീഡിയാട്രിക് സർജറി എന്ന വൈദ്യശാസ്ത്ര ശാഖ ഉടലെടുത്തു.
പിന്നീട് കുട്ടികളുടെ ആശുപത്രികളിൽ ഇത് സാധാരണമായിത്തീർന്നു.
പീഡിയാട്രിക് സർജറി വിഭാഗം പ്രവർത്തനക്ഷമമായ ആദ്യകാല ആശുപത്രികളിലൊന്നാണ് ചിൽഡ്രൻസ് ഹോസ്പിറ്റൽ ഓഫ് ഫിലാഡൽഫിയ.
സി. എവററ്റ് കൂപ്പിന്റെ ശസ്ത്രക്രിയാ നേതൃത്വത്തിൽ 1940 ൽ ആരംഭിച്ച ശിശുക്കളുടെ എൻഡോട്രോഷ്യൽ അനസ്തേഷ്യയ്ക്കുള്ള പുതിയ സാങ്കേതിക വിദ്യകൾ മുമ്പ് ചികിത്സിച്ച് മാറ്റാൻ കഴിയാത്ത ജനന വൈകല്യങ്ങൾ ശസ്ത്രക്രിയയിലൂടെ ശരിയാക്കാൻ അനുവദിച്ചു.
1970 കളുടെ അവസാനത്തോടെ, പല പ്രധാന കൺജനിറ്റൽ മാൽഫോർമേഷൻ സിൻഡ്രോമുകളിൽ നിന്നുള്ള ശിശുമരണ നിരക്ക് കുറഞ്ഞ് പൂജ്യത്തിനടുത്തായി.
സ്പെഷ്യാലിറ്റികൾ
പീഡിയാട്രിക് സർജറിയുടെ ഉപവിഭാഗങ്ങളിൽ നിയോനേറ്റൽ സർജറി, ഫീറ്റൽ സർജറി എന്നിവ ഉൾപ്പെടുന്നു.
ശസ്ത്രക്രിയയുടെ മറ്റ് മേഖലകളിലും അവരുടേതായ പീഡിയാട്രിക് സ്പെഷ്യാലിറ്റികൾ ഉണ്ട്, അവയ്ക്ക് റെസിഡൻസികളിലും ഫെലോഷിപ്പിലും ആയി കൂടുതൽ പരിശീലനം ആവശ്യമാണ്.
പീഡിയാട്രിക് കാർഡിയോത്തോറാസിക് സർജറി കുട്ടിയുടെ ഹൃദയ/ ശ്വാസകോശ ശസ്ത്രക്രിയയിൽ ശ്രദ്ധിക്കുന്നു, പീഡിയാട്രിക് നെഫ്രോളജിക്കൽ സർജറിയിൽ കുറ്റികളിലെ വൃക്ക ശസ്ത്രക്രിയകൾ, കിഡ്നി ട്രാൻസ്പ്ലാൻറേഷൻഎന്നിവയെല്ലാം വരുന്നു.
പീഡിയാട്രിക് ന്യൂറോ സർജറി, കുട്ടിയുടെ തലച്ചോറ്, കേന്ദ്ര നാഡീവ്യൂഹം, സുഷുമ്‌നാ, പെരിഫറൽ ഞരമ്പുകൾ എന്നിവയുടെ ശസ്ത്രക്രിയയാണ്.
പീഡിയാട്രിക് യൂറോളജിക്കൽ സർജറി കുട്ടിയുടെ മൂത്രസഞ്ചിയിലും മറ്റ് ഘടനകളിലുമുള്ള ശസ്ത്രക്രിയഉൾക്കൊള്ളുന്നു.
പീഡിയാട്രിക് ഹെപ്പറ്റോളജിക്കൽ സർജറി (കരൾ), പീഡിയാട്രിക് ഗ്യാസ്ട്രോഇന്റസ്റ്റൈനൽ സർജറി (വയറ്, കുടൽ), പീഡിയാട്രിക് ഓർത്തോപീഡിക് സർജറി (കുട്ടികളിലെ പേശി, അസ്ഥി ശസ്ത്രക്രിയ), പീഡിയാട്രിക് പ്ലാസ്റ്റിക് സർജറി (പൊള്ളൽ പോലുള്ളവ, അല്ലെങ്കിൽ ജന്മനായുള്ള വൈകല്യങ്ങൾ ചികിത്സിക്കാൻ), പീഡിയാട്രിക് ഓങ്കോളജിക്കൽ സർജറി (ബാല്യകാല കാൻസർ) എന്നിവയാണ് മറ്റ് ഉദാഹരണങ്ങൾ.
രോഗാവസ്ഥകൾ
പീഡിയാട്രിക് സർജറി ആവശ്യമായി വരുന്ന സാധാരണ ശിശുരോഗങ്ങളിൽ ഇവ ഉൾപ്പെടുന്നു: കൺജനിറ്റൽ മാൽഫോർമേഷൻസ്: ലിംഫാഞ്ചിയോമ, മുച്ചുണ്ടും മുറിയണ്ണാക്കും , ഈസോഫാഗൽ അത്രേഷ്യ, ട്രക്കിയോ ഈസോഫാഗൽ ഫിസ്റ്റുല, ഇന്റസ്റ്റിനൽ അത്രേഷ്യ, മെക്കോണിയം പ്ലഗ്സ്, ഹിഷ്സ്പ്രങ്ക് ഡിസീസ്, ഇംപെർഫൊറേറ്റ് ആനസ്, അൺ ഡിസെന്റഡ് ടെസ്റ്റിസ്, ഇന്റെസ്റ്റിനൽ മാൽറോട്ടേഷൻ അബ്ഡൊമിനൽ വാൾ വൈകല്യങ്ങൾ: ഓംഫലോസീൽ, ഗാസ്ട്രോകൈസിസ്, ഹെർണിയ ചെസ്റ്റ് വാൾ വൈകല്യങ്ങൾ: പെക്റ്റസ് എക്‌സ്‌കാവറ്റം ബാല്യകാല ട്യൂമറുകൾ : ന്യൂറോബ്ലാസ്റ്റോമ , വിൽംസ് ട്യൂമർ, റാബ്ഡോമിയോസർകോമ, എടിആർടി, ലിവർ ക്യാൻസർ , ടെറാറ്റോമ, വൃക്ക ട്യൂമറുകൾ സയാമീസ് ഇരട്ടകളെ വേർതിരിക്കുന്നതിനുള്ള ശസ്ത്രക്രിയ ഇതും കാണുക ശിശുരോഗ ശസ്ത്രക്രിയയുടെ പിതാവ് എന്നറിയപ്പെടുന്ന വില്യം ഇ.
ലാഡ്.
പീഡിയാട്രിക്സ് ഇംഗ്ലീഷ് വിലാസം https://ml.wikipedia.org/wiki/Pediatrics
ശിശുക്കൾ, കുട്ടികൾ , കൗമാരക്കാർ എന്നിവരുടെ ആരോഗ്യ സംരക്ഷണത്തിൽ ഏർപ്പെട്ടിരിക്കുന്ന വൈദ്യശാസ്ത്ര ശാഖയാണ് പീഡിയാട്രിക്സ് .
ആശുപത്രികളിൽ ഈ വിഭാഗം ശിശുരോഗ വിഭാഗം എന്നും അറിയപ്പെടുന്നു.
ഈ വിഭാഗത്തിൽ പരിശീലനം നേടിയ ഡോക്ടർമാർ പീഡിയാട്രീഷ്യൻ അല്ലെങ്കിൽ ശിശുരോഗ വിദഗ്ദൻ എന്ന് അറിയപ്പെടുന്നു.
അമേരിക്കൻ അക്കാദമി ഓഫ് പീഡിയാട്രിക്സ് 21 വയസ് വരെയുള്ള ആളുകൾ ശിശുരോഗ പരിചരണത്തിൽ ഏർപ്പെടാൻ ശുപാർശ ചെയ്യുന്നു.
സാധാരണയായി പ്രായപൂർത്തിയാകാത്തവർ മാത്രമേ ശിശുരോഗ പരിചരണത്തിൽ വരികയുള്ളൂ.
ഇന്ത്യയിലും യുണൈറ്റഡ് കിംഗ്ഡത്തിലും ഉൾപ്പടെ മറ്റ് പല രാജ്യങ്ങളിൽ പീഡിയാട്രിക്സ് 18 വയസ്സ് വരെ പ്രായമുള്ള രോഗികളെയാണ് ഉൾക്കൊള്ളുന്നത്.
ശിശുരോഗ വിഭാഗത്തിൻ്റെ പരിധിയിൽ വരുന്ന പ്രായപരിധി ലോകമെമ്പാടും വർഷം തോറും വർദ്ധിച്ചുവരികയാണ്.
"കുട്ടികളുടെ രോഗശാന്തി" എന്ന അർഥത്തിൽ, ഗ്രീക്ക് പദങ്ങളായ παῖς ( പെയ്‌സ്- അർഥം: "കുട്ടി") ἰατρός ( ഇയാട്രോസ്-അർഥം: "ഡോക്ടർ, രോഗശാന്തി") എന്നീ വാക്കുകളിൽ നിന്നാണ് പീഡിയാട്രിക്സ് എന്ന വാക്ക് ഉണ്ടായത്.
ചരിത്രം ഇംഗ്ലീഷ് സംസാരിക്കുന്ന പ്രദേശങ്ങളിലെ ആദ്യത്തെ ശിശുരോഗ ആശുപത്രിയായ യുണൈറ്റഡ് കിംഗ്ഡത്തിലെ ലണ്ടനിലെ ഗ്രേറ്റ് ഓർമണ്ട് സ്ട്രീറ്റ് ഹോസ്പിറ്റലിന്റെ ഭാഗം.
ഹിപ്പോക്രാറ്റസ് , അരിസ്റ്റോട്ടിൽ , സെൽസസ് , സോറനസ്, ഗാലെൻ എന്നിവരെല്ലാം മുതിർന്നവർക്കും കുട്ടികൾക്കും വ്യത്യസ്ത ചികിത്സ ആവശ്യമാണെന്ന് മനസ്സിലാക്കിയിരുന്നു: Ex toto non sic pueri ut viri curari debent ("പൊതുവേ, ആൺകുട്ടികളെ പുരുഷന്മാരെപ്പോലെ ചികിൽസിക്കരുത്").
ശിശുരോഗവിദഗ്ദ്ധരുടെ ഏറ്റവും പുരാതനമായ ചില തെളിവുകൾ പുരാതന ഇന്ത്യയിൽ കണ്ടെത്താൻ കഴിയും, അവിടെ കുട്ടികളുടെ ഡോക്ടർമാരെ കുമാര ഭൃത്യ എന്ന് വിളിച്ചിരുന്നു.
ബിസി ആറാം നൂറ്റാണ്ടിൽ രചിച്ച ആയുർവേദ ഗ്രന്ഥമായ സുശ്രുത സംഹിതയിൽ ശിശുരോഗത്തെക്കുറിച്ചുള്ള വാചകം അടങ്ങിയിട്ടുണ്ട്.
ഈ കാലഘട്ടത്തിലെ മറ്റൊരു ആയുർവേദ ഗ്രന്ഥം കശ്യപ സംഹിതയാണ് .
എ.ഡി രണ്ടാം നൂറ്റാണ്ടിലെ ഗ്രീക്ക് വൈദ്യനും ഗൈനക്കോളജിസ്റ്റുമായ എഫെസസിലെ സോറനസ് എഴുതിയ കയ്യെഴുത്തുപ്രതി നവജാത ശിശുരോഗ വിഭാഗത്തെ കുറിച്ചായിരുന്നു.
ബൈസന്റൈൻ വൈദ്യന്മാരായ ഒറിബാസിയസ്, ആമിഡയിലെ ആറ്റിയസ്, അലക്സാണ്ടർ ട്രാലിയാനസ്, പൗലോസ് എജിനേറ്റ എന്നിവർ ഈ മേഖലയിലേക്ക് സംഭാവന നൽകിയവരാണ്.
ഇസ്ലാമിക എഴുത്തുകാർ, പ്രത്യേകിച്ച് ഹാലി അബ്ബാസ് , സെറാഫ്യൻ , ഇബ്നു സീന , ഇബ്നു റുഷ്ദ് എന്നിവർ ഗ്രീക്കോ-റോമൻ, ബൈസന്റൈൻ വൈദ്യശാസ്ത്രങ്ങൾക്കിടയിലുള്ള ഒരു പാലമായി പ്രവർത്തിക്കുകയും അവരുടെ സ്വന്തം ആശയങ്ങൾ കൂട്ടിച്ചേർക്കുകയും ചെയ്തു.
പേർഷ്യൻ തത്ത്വചിന്തകനും വൈദ്യനുമായ അൽ-റാസി (865–925) ശിശുരോഗത്തെക്കുറിച്ച് കുട്ടികളിലെ രോഗങ്ങൾ എന്ന പേരിൽ ഒരു മോണോഗ്രാഫ് പ്രസിദ്ധീകരിച്ചു, കൂടാതെ അദ്ദേഹം വസൂരിയെക്കുറിച്ചുള്ള ആദ്യത്തെ കൃത്യമായ വിവരണവും പ്രസിദ്ധീകരിച്ചു.
പീഡിയാട്രിക്സിനെക്കുറിച്ചുള്ള ആദ്യത്തെ പുസ്തകങ്ങളിൽ ഇറ്റാലിയൻ ശിശുരോഗവിദഗ്ദ്ധനായ പൌലോ ബാഗെല്ലാർഡോ എഴുതിയ ലിബെല്ലസ് [ഓപസ്കുലം] ഡി എഗ്രിറ്റുഡിനിബസ് എറ്റ് റെമിഡിസ് ഇൻഫന്റിയം 1472 ("കുട്ടികളുടെ രോഗങ്ങളും ചികിത്സയും സംബന്ധിച്ച ചെറിയ പുസ്തകം") ഉൾപ്പെടുന്നു.
സ്വീഡിഷ് വൈദ്യനായ നിൾസ് റോസൻ വോൺ റോസെൻ‌സ്റ്റൈൻ (1706–1773) ആധുനിക ശിശുരോഗ വിഭാഗത്തെ ഒരു മെഡിക്കൽ സ്പെഷ്യാലിറ്റിയായി കണക്കാക്കുന്നതിന് പങ്ക് വഹിച്ച വ്യക്തിയാണ്.
അദ്ദേഹത്തിന്റെ കൃതി ഡിസീസസ് ഓഫ് ചിൽഡ്രൻ ആന്റ് ദെയർ റെമഡീസ് ( കുട്ടികളുടെ രോഗങ്ങളും അവയുടെ പരിഹാരങ്ങളും) (1764) ഈ വിഷയത്തെക്കുറിച്ചുള്ള ആദ്യത്തെ ആധുനിക പുസ്തകം ആണ്.
പത്തൊൻപതാം നൂറ്റാണ്ടിന്റെ മധ്യത്തിൽ പീഡിയാട്രിക്സ് ഒരു പ്രത്യേക വൈദ്യശാസ്ത്ര മേഖലയായി വികസിച്ചു.
ജർമ്മൻ വൈദ്യനായ അബ്രഹാം ജേക്കബി (1830-1919) അമേരിക്കൻ പീഡിയാട്രിക്സിന്റെ പിതാവ് എന്നറിയപ്പെടുന്നു.
ജർമ്മനിയിൽ നിന്ന് മെഡിക്കൽ പരിശീലനം നേടിയ അദ്ദേഹം പിന്നീട് ന്യൂയോർക്ക് സിറ്റിയിൽ പ്രാക്ടീസ് ചെയ്തു.
പൊതുവായി അംഗീകരിക്കപ്പെട്ട ശിശുരോഗ ആശുപത്രി ഹോപിറ്റൽ ഡെസ് എൻഫാന്റ്സ് മലേഡസ് (ഫ്രഞ്ച്: രോഗികളായ കുട്ടികൾക്കുള്ള ആശുപത്രി), 1802 ജൂണിൽ പാരീസിലെ ഒരു മുൻ അനാഥാലയത്തിന്റെ ഭൂമിയിൽ ആരംഭിച്ചു.
തുടക്കം മുതൽ, ഈ പ്രസിദ്ധമായ ആശുപത്രി പതിനഞ്ച് വയസ്സ് വരെയുള്ള രോഗികളെ ചികിൽസിച്ചിരുന്നു.
മുതിർന്നവരുടെ മരുന്നും പീഡിയാട്രിക് മരുന്നും തമ്മിലുള്ള വ്യത്യാസങ്ങൾ
ഒരു നവജാത ശിശുവിന്റെയോ കുട്ടിയുടെയോ ചെറിയ ശരീരം പ്രായപൂർത്തിയായവരുടെ ശരീരത്തിൽ നിന്ന് വളരെ വ്യത്യസ്തമാണ്.
ജന്മനായുള്ള വൈകല്യങ്ങൾ, ജനിതക വ്യതിയാനം, വികസന പ്രശ്നങ്ങൾ എന്നിവ ശിശുരോഗവിദഗ്ദ്ധരെ സംബന്ധിച്ചിടത്തോളം കൂടുതൽ ശ്രദ്ധേയമാണ്.
കുട്ടികൾ കേവലം "ചെറിയ മുതിർന്നവർ" അല്ല എന്നതാണ് ഒരു സാധാരണ പഴഞ്ചൊല്ല്.
രോഗലക്ഷണങ്ങൾ പരിഗണിക്കുമ്പോഴും മരുന്നുകൾ നിർദ്ദേശിക്കുമ്പോഴും രോഗങ്ങൾ നിർണ്ണയിക്കുമ്പോഴും ശിശുവിന്റെയോ കുട്ടിയുടെയോ ഇമ്മെച്വർ ഫിസിയോളജി കൂടി കണക്കിലെടുക്കണം.
മരുന്നുകളുടെ ആഗിരണം, ഡിസ്ട്രിബ്യൂഷൻ, മെറ്റബോലിസം, എലിമിനേഷൻ എന്നിവ വളരുന്ന കുട്ടികളും മുതിർന്നവരും തമ്മിൽ വ്യത്യാസപ്പെട്ടിരിക്കുന്നു.
ആഗിരണം
ശിശുക്കളിലും മുതിർന്നവരിലും ഉള്ള ശരീരത്തിന്റെ മരുന്ന് ആഗിരണം വ്യത്യാസപ്പെടുന്നു.
നവജാത ശിശുക്കൾക്കും കുഞ്ഞുങ്ങൾക്കും കുറഞ്ഞ ആസിഡ് സ്രവണം മൂലം ആമാശയത്തിലെ പി.എച്ച് വർദ്ധിച്ചിരിക്കും, അതുവഴി വായിൽ എടുക്കുന്ന മരുന്നുകൾക്ക് കൂടുതൽ അടിസ്ഥാന പരിതസ്ഥിതി സൃഷ്ടിക്കുന്നു.
സിസ്റ്റമിക് ആഗിരണത്തിനുമുമ്പ്, വായിലൂടെ കഴിക്കുന്ന ചില മരുന്നുകളെ ഡീഗ്രേഡ് ചെയ്യുന്നതിന് ആസിഡ് അത്യാവശ്യമാണ്.
അതിനാൽ, കുട്ടികളിൽ ഈ മരുന്നുകളുടെ ആഗിരണം മുതിർന്നവരേക്കാൾ കൂടുതലായിരിക്കും.
കുട്ടികൾക്ക് ഗ്യാസ്ട്രിക് എംപ്റ്റിയിങ് നിരക്ക് കൂടിയിരിക്കുന്നതും മരുന്ന് ആഗിരണം ചെയ്യുന്നതിന്റെ വേഗത കുറയ്ക്കുന്നു.
ഡിസ്ട്രിബ്യൂഷൻ
കുട്ടികൾ‌ വളരുമ്പോൾ ടോട്ടൽ ബോഡി വാട്ടറും, എക്സ്ട്രാ സെല്ലുലാർ ഫ്ലൂയിഡ് വോളിയവും കുറയുന്നു.
ശിശുക്കൾക്ക് മുതിർന്നവരേക്കാൾ വോളിയം ഓഫ് ഡിസ്ട്രിബ്യൂഷൻ കൂടുതലാണ്, ഇത് ബീറ്റാ-ലാക്റ്റം ആൻറിബയോട്ടിക്കുകൾ പോലുള്ള ഹൈഡ്രോഫിലിക് മരുന്നുകളുടെ ഡോസിനെ നേരിട്ട് ബാധിക്കുന്നു.
ശരീരഘടനയിലെ ഈ പ്രധാന വ്യത്യാസം കണക്കിലെടുത്ത്, ഈ മരുന്നുകൾ കൂടുതൽ വെയിറ്റ്-ബേസ്ഡ് ഡോസുകളിലോ അല്ലെങ്കിൽ ക്രമീകരിച്ച ഡോസിംഗ് ഇന്ട്രവെല്ലിലോ നൽകുന്നു.
ശിശുക്കൾക്കും നവജാത ശിശുക്കൾക്കും പ്ലാസ്മ പ്രോട്ടീൻ കുറവാണ്.
അതിനാൽ, ഉയർന്ന പ്രോട്ടീൻ ബന്ധിത മരുന്നുകൾക്ക് പ്രോട്ടീൻ ബന്ധിപ്പിക്കുന്നതിനുള്ള അവസരങ്ങൾ കുറവാണ്, ഇത് ഡിസ്ട്രിബ്യൂഷൻ വർദ്ധിപ്പിക്കും.
മെറ്റബോളിസം
ഡ്രഗ് മെറ്റബോളിസം പ്രാഥമികമായി കരളിലെ എൻസൈമുകൾ വഴിയാണ് സംഭവിക്കുന്നത്.
ഫേസ് I, ഫേസ് II എൻസൈമുകൾക്ക് അവയുടെ പ്രവർത്തനത്തിന്റെ പ്രത്യേകതയെ ആശ്രയിച്ച് (അതായത് ഓക്സീകരണം , ജലവിശ്ലേഷണം , അസറ്റിലേഷൻ, മെത്തിലൈലേഷൻ മുതലായവ) മ്യൂട്ടേഷൻ റേറ്റ്, ഡെവലപ്പ്മെന്റ് എന്നിവ വ്യത്യാസപ്പെടുന്നു.
എൻസൈം കപ്പാസിറ്റി, ക്ലിയറൻസ്, അർദ്ധായുസ്സ് എന്നിവയെല്ലാം കുട്ടികളും മുതിർന്നവരും തമ്മിലുള്ള ഉപാപചയ വ്യത്യാസങ്ങൾക്ക് കാരണമാകുന്നു.
ഡ്രഗ് മെറ്റബോളിസം ശിശുക്കിടയിൽ (ഉദാ: നവജാത ശിശുക്കളും, കുട്ടികളും തമ്മിൽ) പോലും വ്യത്യാസപ്പെടാം.
എലിമിനേഷൻ
കരൾ, വൃക്ക എന്നിവ വഴിയാണ് ഡ്രഗ് എലിമിനേഷൻ നടക്കുന്നത്.
ശിശുക്കളിലും ചെറിയ കുട്ടികളിലും, അവരുടെ വൃക്കകളുടെ വലിയ വലിപ്പം മൂത്രത്തിലൂടെ നീക്കം ചെയ്യപ്പെടുന്ന മരുന്നുകളുടെ റീനൽ ക്ലിയറൻസ് കൂടുന്നതിലേക്ക് നയിക്കുന്നു.
മാസം തികയാതെ ജനിച്ച ശിശുക്കളിലും നവജാത ശിശുക്കളിലും വൃക്ക പക്വത പ്രാപിച്ചിട്ടില്ലാത്തതിനാൽ പൂർണ്ണമായി വികസിച്ച വൃക്കകളെപ്പോലെ മരുന്ന് നീക്കം ചെയ്യാൻ അവയ്ക്ക് കഴിയില്ല.
ഇത് അനാവശ്യ ഡ്രഗ് ബിൽഡപ്പിന് കാരണമാകും, അതിനാലാണ് നവജാത ശിശുക്കൾക്ക് കുറഞ്ഞ ഡോസുകളും കൂടുതൽ ഡോസിംഗ് ഇടവേളകളും പരിഗണിക്കുന്നത്.
വൃക്കകളുടെ പ്രവർത്തനത്തെ പ്രതികൂലമായി ബാധിക്കുന്ന രോഗങ്ങൾക്കും സമാനമായ ഫലമുണ്ടാകുന്നതിനാൽ സമാനമായ പരിഗണനകൾ ആവശ്യപ്പെടുന്നുണ്ട്.
പീഡിയാട്രിക്സിന്റെ ഉപവിഭാഗങ്ങളിൽ ഇവ ഉൾപ്പെടുന്നു:
( സമഗ്രമായ പട്ടികയല്ല ) അഡോളസെന്റ് മെഡിസിൻ ചൈൾഡ് അബ്യൂസ് പീഡിയാട്രിക്സ് ക്ലിനിക്കൽ ഇൻഫോർമാറ്റിക്സ് ഡവലപ്പ്മെന്റൽ-ബിഹേവിയറൽ പീഡിയാട്രിക്സ് ജനിതകശാസ്ത്രവും ഉപാപചയവും ഹെഡേക്ക് മെഡിസിൻ ഹോസ്പിസ് , സാന്ത്വന പരിചരണം ഹോസ്പിറ്റൽ മെഡിസിൻ മെഡിക്കൽ ടോക്സിക്കോളജി നിയോനാറ്റോളജി പെയിൻ മെഡിസിൻ പീഡിയാട്രിക് അലർജിയും രോഗപ്രതിരോധശാസ്ത്രവും പീഡിയാട്രിക് കാർഡിയോളജി പീഡിയാട്രിക് കാർഡിയാക് ക്രിട്ടിക്കൽ കെയർ പീഡിയാട്രിക് ക്രിട്ടിക്കൽ കെയർ ന്യൂറോ ക്രിട്ടിക്കൽ കെയർ പീഡിയാട്രിക് കാർഡിയാക് ക്രിട്ടിക്കൽ കെയർ പീഡിയാട്രിക് എമർജൻസി മെഡിസിൻ പീഡിയാട്രിക് എൻ‌ഡോക്രൈനോളജി പീഡിയാട്രിക് ഗ്യാസ്ട്രോഎൻട്രോളജി ട്രാൻസ്പ്ലാൻറ് ഹെപ്പറ്റോളജി പീഡിയാട്രിക് ഹെമറ്റോളജി പീഡിയാട്രിക് ഇൻഫെക്റ്റിയസ് ഡിസീസ് പീഡിയാട്രിക് നെഫ്രോളജി പീഡിയാട്രിക് ഓങ്കോളജി പീഡിയാട്രിക് ന്യൂറോ ഓങ്കോളജി പീഡിയാട്രിക് പൾമോണോളജി സ്ലീപ്പ് മെഡിസിൻ പ്രാഥമിക പരിചരണം പീഡിയാട്രിക് റൂമറ്റോളജി സോഷ്യൽ പീഡിയാട്രിക്സ് സ്പോർട്സ് മെഡിസിൻ കുട്ടികളെ പരിപാലിക്കുന്ന മറ്റ് വിഭാഗങ്ങൾ
( സമഗ്രമായ പട്ടികയല്ല ) ചൈൾഡ് ന്യൂറോളജി ബ്രെയിൻ ഇഞ്ചുറി മെഡിസിൻ ക്ലിനിക്കൽ ന്യൂറോ ഫിസിയോളജി എൻഡോവാസ്കുലർ ന്യൂറോറാഡിയോളജി അപസ്മാരം ന്യൂറോ ക്രിട്ടിക്കൽ കെയർ ന്യൂറോ ഇമ്മ്യൂണോളജി ന്യൂറോ മസ്കുലർ മെഡിസിൻ ന്യൂറോ സൈക്കിയാട്രി വാസ്കുലർ ന്യൂറോളജി ചൈൾഡ് സൈക്ക്യാട്രി, സൈക്ക്യാട്രിയുടെ ഉപവിഭാഗം ന്യൂറോ ഡെവലപ്മെന്റൽ ഡിസെബിലിറ്റി പീഡിയാട്രിക് അനസ്തേഷ്യോളജി, എന്ന  അനസ്തേഷ്യോളജി ഉപവിഭാഗം കുട്ടികളിലെ ദന്തവൈദ്യം , എന്ന ഡെന്റൽ സബ്സ്പെഷ്യാലിറ്റി പീഡിയാട്രിക് ഡെർമെറ്റോളജി, എന്ന ഡെർമെറ്റോളജി സബ്സ്പെഷ്യാലിറ്റി പീഡിയാട്രിക് ഗൈനക്കോളജി പീഡിയാട്രിക് ന്യൂറോസർജറി പീഡിയാട്രിക് ഒഫ്താൽമോളജി - ഒഫ്താൽമോളജി ഉപവിഭാഗം പീഡിയാട്രിക്ക് ഓർത്തോപീഡിക് സർജറി, എന്ന ഓർത്തോപീഡിക് സർജറി ഉപവിഭാഗം പീഡിയാട്രിക് ഓട്ടോലറിംഗോളജി, എന്ന ഓട്ടോലറിംഗോളജി സബ്സ്പെഷ്യാലിറ്റി പീഡിയാട്രിക്ക് പ്ലാസ്റ്റിക് സർജറി, എന്ന പ്ലാസ്റ്റിക് സർജറി സബ്സ്പെഷ്യാലിറ്റി പീഡിയാട്രിക് റേഡിയോളജി, എന്ന റേഡിയോളജി സബ്സ്പെഷ്യാലിറ്റി ശിശുരോഗ ശസ്ത്രക്രിയ, പൊതു ശസ്ത്രക്രിയയുടെ ഉപവിഭാഗം പീഡിയാട്രിക് യൂറോളജി, എന്ന യൂറോളജി സബ്സ്പെഷ്യാലിറ്റി അവലംബം കൂടുതൽ വായനയ്ക്ക് BMC Pediatrics - open access Clinical Pediatrics Archived 2013-01-04 at Archive.is Developmental Review - partial open access JAMA Pediatrics The Journal of Pediatrics - partial open access പുറം കണ്ണികൾ കുർലിയിലെ പീഡിയാട്രിക്സ് ഡയറക്ടറി ഓപ്പൺഎംഡിയിലെ പീഡിയാട്രിക് ഹെൽത്ത് ഡയറക്ടറി
പീച്ചി നിഴൽത്തുമ്പി
നിഴൽത്തുമ്പികൾ എന്ന തുമ്പി കുടുംബത്തിൽപ്പെട്ട ഒരു സൂചിത്തുമ്പിയാണ് പീച്ചി നിഴൽത്തുമ്പി.
(ശാസ്ത്രീയനാമം: Protosticta anamalaica).
പശ്ചിമഘട്ടത്തിലെ ഒരു സ്ഥാനീയ തുമ്പിയാണിത്.
പീച്ചി വന്യജീവി സങ്കേതത്തിൽ  നിന്നും 2022 -ൽ ആണ് ഈ തുമ്പിയെ ആദ്യമായി കണ്ടെത്തിയത് .
തവിട്ട് നിറത്തിലുള്ള ഉരസ്സിൽ വിളറിയ മഞ്ഞ കലർന്ന വെളുത്ത നിറത്തിലുള്ള വരകളുണ്ട്.
ചിറകിലെ പൊട്ടിന് തവിട്ട് നിറം.
ഇരുണ്ട കറുപ്പ് കലർന്ന തവിട്ട് നിറത്തിലുള്ള ഉദരത്തിൽ വിളറിയ മഞ്ഞ കലർന്ന വെളുത്ത നിറത്തിലുള്ള അടയാളങ്ങൾ ഉണ്ട് .
ആൺതുമ്പികളും പെൺതുമ്പികളും കാഴ്ച്ചയിൽ ഒരുപോലെയാണ് .
ദി പ്രോഫെറ്റ് ഇംഗ്ലീഷ് വിലാസം https://ml.wikipedia.org/wiki/The_prophet
ലോകപ്രശസ്തനായ ലെബനീസ് കവിയും ദാർശനികനും ചിത്രകാരനുമായിരുന്ന ഖലീൽ ജിബ്രാൻ 1923ൽ ഇംഗ്ലീഷിൽ എഴുതിയ കാവ്യോപന്യാസസമാഹാരമാണ് പ്രവാചകൻ.26 കാവ്യോപന്യാസങ്ങളാണ് ഈ പുസ്തകത്തിൽ ഉള്ളത് .
ഖലീൽ ജിബ്രാന്റെ മാസ്റ്റർ പീസ്‌ ആണീ ഗ്രന്ഥം .
ഒട്ടേറെ ഭാഷകളിലേക്ക് പ്രവാചകൻ വിവർത്തനം ചെയ്യപ്പെട്ടിട്ടുണ്ട് .
പുസ്തകത്തിൽ നിന്നൊരു ഭാഗം
കുഞ്ഞിനെ ഒക്കത്തേറ്റി നിൽക്കുന്ന ഒരു അമ്മ പ്രവാചകനോട്‌ പറഞ്ഞു:
"ഞങ്ങളോട്‌ കുഞ്ഞുങ്ങളെക്കുറിച്ച്‌ പറയുക".
പ്രവാചകൻ പറഞ്ഞു:
"നിങ്ങളുടെ കുട്ടികൾ നിങ്ങളുടേതല്ല,
ജീവിതത്തിന്‌,
സ്വന്തം നിൽനിൽപ്പിനോടുള്ള പ്രണയത്തിൽ നിന്ന്‌
ജനിച്ച കുട്ടികളാണവർ.
നിങ്ങളിലൂടെയെങ്കിലും
അവർ വരുന്നത്‌ നിങ്ങളിൽ നിന്നല്ല.
നിങ്ങളോടൊപ്പമെങ്കിലും
അവർ നിങ്ങൾക്ക്‌ സ്വന്തമേയല്ല.
അവർക്ക്‌ നിങ്ങളുടെ സ്നേഹം നൽകാം;
പക്ഷേ നിങ്ങളുടെ ചിന്തകൾ അരുത്‌,
എന്തെന്നാൽ
അവർക്ക്‌ അവരുടേതായ ചിന്തകളുണ്ട്‌.
അവരുടെ ശരീരങ്ങൾ സൂക്ഷിക്കാൻ
നിങ്ങൾക്ക്‌ വീടുകളൊരുക്കാം.
പക്ഷേ അവരുടെ ആത്മാക്കളെ
നിങ്ങൾക്ക്‌ കൂട്ടിലൊതുക്കാനാവില്ല, 
എന്തെന്നാൽ
നിങ്ങൾക്ക്‌ സ്വപ്നത്തിൽ പോലും അപ്രാപ്യമായ
ഭാവിയുടെ ഭവനങ്ങളിലാണ്‌
അവരുടെ ആത്മാക്കൾ വസിക്കുന്നത്‌.
അവരെപ്പോലെയാകാൻ നിങ്ങൾക്ക്‌ ശ്രമിക്കാം;
എന്നാലൊരിക്കലും
അവരെ നിങ്ങളെപ്പോലെയാക്കാൻ ആഗ്രഹിക്കരുത്‌.
എന്തെന്നാൽ
ജീവിതം ഒരിക്കലും പുറകിലേക്ക്‌ പറക്കുന്നില്ല.
നിങ്ങൾ വില്ലാണെങ്കിൽ 
ലകഷ്യ സ്ഥാനത്തേക്ക്‌ കുതിക്കുന്ന
അമ്പുകളാണ്‌ കുട്ടികൾ.
വില്ലിനു ഉറപ്പുണ്ടെങ്കിലേ
അമ്പുകൾ ലക്‌ഷ്യം കാണൂ.
അതിനായി
ഉള്ളിൽ തട്ടിയ സന്തോഷത്തോടെ
നിന്നു കൊടുക്കുക.
ദി ഫയർബേർഡ് ആൻഡ് പ്രിൻസസ് വസിലിസ ഇംഗ്ലീഷ് വിലാസം https://ml.wikipedia.org/wiki/The_Firebird_and_Princess_Vasilisa
നരോദ്നി റുസ്കി സ്കസ്കിയിൽ അലക്സാണ്ടർ അഫനസ്യേവ് ശേഖരിച്ച ഒരു റഷ്യൻ യക്ഷിക്കഥയാണ് ദി ഫയർബേർഡ് ആൻഡ് പ്രിൻസസ് വസിലിസ (റഷ്യൻ: Жар-птица и царевна Василиса).
ഐതിഹാസികമായ ഫയർബേർഡിനെ കുറിച്ച് എഴുതപ്പെട്ട നിരവധി കഥകളിൽ ഒന്നാണിത്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 531 ആണ്.
ഫെർഡിനാൻഡ് ദി ഫെയ്ത്ത്ഫുൾ ആൻഡ് ഫെർഡിനാൻഡ് ദി അൺഫെയ്ത്ത്ഫുൾ , കോർവെറ്റോ , കിംഗ് ഫോർചുനാറ്റസസ് ഗോൾഡൻ വിഗ് , ദ മെർമെയ്‌ഡ് ആൻഡ് ദി ബോയ് എന്നിവ ഈ തരത്തിലുള്ള മറ്റ് കഥകളിൽ ഉൾപ്പെടുന്നു.
മറ്റൊരു, സാഹിത്യ വകഭേദം മാഡം ഡി ഓൾനോയിയുടെ ലാ ബെല്ലെ ഓക്സ് ഷെവൂക്സ് ഡി ഓർ അല്ലെങ്കിൽ ദി സ്റ്റോറി ഓഫ് പ്രെറ്റി ഗോൾഡിലോക്ക്സ് ആണ്.
ഒരു രാജകീയ വേട്ടക്കാരൻ ഫയർബേർഡിന്റെ ഒരു തൂവൽ കണ്ടെത്തി, അതിനെതിരെ അവന്റെ കുതിര മുന്നറിയിപ്പ് നൽകിയെങ്കിലും, അത് എടുത്തു.
പക്ഷിയെ കൊണ്ടുവരാൻ രാജാവ് ആവശ്യപ്പെട്ടു.
വേട്ടക്കാരൻ തന്റെ കുതിരയുടെ അടുത്തേക്ക് പോയി, വയലുകളിൽ ധാന്യം വിതറണമെന്ന് ആവശ്യപ്പെടാൻ പറഞ്ഞു.
അവൻ ചെയ്തു, തീപ്പക്ഷി തിന്നാൻ വന്ന് പിടിക്കപ്പെട്ടു.
അവലംബം പുറംകണ്ണികൾ The Firebird and Princess Vasilisa
ദി ഫസ്റ്റ് മോർനിങ് ഇംഗ്ലീഷ് വിലാസം https://ml.wikipedia.org/wiki/The_First_Mourning
1888-ൽ വില്യം-അഡോൾഫ് ബോഗുറേ വരച്ച എണ്ണച്ചായാചിത്രമാണ് ദി ഫസ്റ്റ് മോർനിങ്.
79 7/8 × 99 1/8 ഇഞ്ച് (203 × 252 സെ.മീ) വലിപ്പമുള്ള ഈ ചിത്രം അർജന്റീനയിലെ ബ്യൂണസ് അയേഴ്സിലെ മ്യൂസിയോ നാഷനൽ ഡി ബെല്ലാസ് ആർട്ടസിൽ പ്രദർശിപ്പിച്ചിരിക്കുന്നു.
ആദാമും ഹവ്വായും കയീൻ കൊന്ന അവരുടെ മകൻ ആബെലിന്റെ മൃതദേഹം കണ്ടെത്തിയ നിമിഷത്തെ ഈ ചിത്രത്തിൽ ചിത്രീകരിക്കുന്നു.
ബൈബിളിൽ രേഖപ്പെടുത്തിയിരിക്കുന്ന ആദ്യത്തെ മനുഷ്യമരണമാണിത്.
ഈ ചിത്രം  വരയ്ക്കുന്നതിന് തൊട്ടുമുമ്പ് വില്യം-അഡോൾഫ് ബോഗുറേയ്ക്ക് രണ്ടാമത്തെ മകന്റെ നഷ്ടം സംഭവിച്ചിരുന്നു.
ഫ്രഞ്ച് ഭാഷയിൽ "പ്രീമിയർ ഡ്യൂയിൽ" എന്നാണ് ഇതിന്റെ യഥാർത്ഥ പേര്.
അതിൽ "ആദ്യ വിലാപം" എന്നത് അക്ഷരാർത്ഥത്തിലുള്ള വിവർത്തനമാണ്.
ദി പ്രൊക്യുറസ് (വെർമീർ) ഇംഗ്ലീഷ് വിലാസം https://ml.wikipedia.org/wiki/The_Procuress_(Vermeer)
1656-ൽ യോഹാൻ വെർമീർ വരച്ച ഓയിൽ ഓൺ ക്യാൻവാസ് പെയിന്റിംഗാണ് ദി പ്രൊക്യുറസ് (ഡച്ച്: ഡി കോപ്പലാർസ്റ്റർ).
ഡ്രെസ്‌ഡനിലെ ജെമാൽഡെഗലറി ആൾട്ടെ മെയ്‌സ്റ്ററിൽ ഈ ചിത്രം കാണാം.
കൂലിപ്പട്ടാളക്കാരന്റെ പ്രണയത്തിന്റെ സമകാലിക ജീവിതത്തിലെ ഒരു രംഗം ഒരുപക്ഷേ ഒരു വേശ്യാലയത്തിൽ ചിത്രീകരിച്ചിരിക്കുന്നു.
വെർമീർ ഒപ്പിട്ടതും തീയതി രേഖപ്പെടുത്തിയതുമായ മൂന്ന് പെയിന്റിംഗുകളിൽ ഒന്നാണ് ഇത് (മറ്റ് രണ്ട് ചിത്രങ്ങൾ ദി അസ്ട്രോണമർ , ദി ജിയോഗ്രാഫർ ).
1696-ൽ ആംസ്റ്റർഡാമിലെ ഒരു ലേലത്തിൽ വിറ്റ പെയിന്റിംഗിന് "A merry company in a room" എന്ന് നാമകരണം ചെയ്തു.
കറുത്ത നിറത്തിലുള്ള സ്ത്രീ, “കന്യാസ്ത്രീയുടെ വസ്ത്രത്തിൽ” സ്വന്തം പേരിലുള്ള കൂട്ടിക്കൊടുപ്പുകാരി ആകാം, അതേസമയം അവരുടെ വലതുവശത്തുള്ള പുരുഷൻ, "കറുത്ത ബെററ്റും സ്ലാഷ് സ്ലീവ് ഉള്ള മാർച്ചട്ടയും ധരിച്ചിരിക്കുന്നു", ആർട്ടിസ്റ്റിന്റെ സ്വന്തം ചായാചിത്രവുമായി യോജിക്കുന്നു.
വെർമീറിന്റെ ദി ആർട്ട് ഓഫ് പെയിന്റിംഗിൽ ചിത്രകാരനുമായി ഒരു സാമ്യമുണ്ട്.
പെയിന്റിംഗിൽ വെർമീർ മാഡം നിയമിച്ച സംഗീതജ്ഞനാണ്.
ജെറാർഡ് ടെർ ബോർച്ച് വരച്ച അതേ വിഷയത്തിലുള്ള ചിത്രങ്ങളും വെർമീറിനെ സ്വാധീനിച്ചതായി തോന്നുന്നു.
ഡിർക്ക് വാൻ ബാബുറന്റെ ദി പ്രൊക്യുറസ് (സി. 1622), ഈ ചിത്രം വെർമീറിന്റെ അമ്മായിയമ്മ മരിയ തിൻസിന്റെ ഉടമസ്ഥതയിലുള്ളതും അവരുടെ വീട്ടിൽ തൂക്കിയിട്ടിരിക്കുന്നതുമാണ്.
ചില വിമർശകർ കരുതിയത് പെയിന്റിംഗ് വെർമീറിന്റെ ശൈലിയിലും ആവിഷ്കാരത്തിലും വ്യത്യസ്തമാണ്.
കാരണം ഇതിന് സാധാരണ വെളിച്ചമില്ല.
പീറ്റർ സ്വില്ലെൻസ് 1950 ൽ എഴുതി - ഈ ചിത്രം വെർമീറിന്റേത് തന്നെയാണെങ്കിൽ - അനുയോജ്യമായ ആവിഷ്‌കാരരീതി കണ്ടെത്തുന്നതിന് കലാകാരനെ "അന്വേഷിക്കുകയും ഇരുട്ടിൽ തപ്പിത്തടയുകയും ചെയ്യുന്നു" എന്ന് ഇത് കാണിക്കുന്നു.
എഡ്വേർഡ് ട്രൗട്ട്‌ഷോൾഡ് 10 വർഷങ്ങൾക്ക് മുമ്പ് എഴുതി:"24 കാരനായ വെർമീറിന്റെ സ്വഭാവം ആദ്യമായി പൂർണ്ണമായും പുറത്തുവരുന്നു."
ഓറിയന്റൽ റഗിലെ ത്രിമാന ജഗ് വെസ്റ്റർവാൾഡ് മൺപാത്രത്തിന്റെ ഒരു ഭാഗമാണ്.
ഒരു ബാനിസ്റ്ററിനു മുകളിലൂടെ വിരിച്ചിരിക്കുന്ന കെലിം മിക്കവാറും യു‌സാക്കിൽ നിർമ്മിച്ചതാകാം.
പെയിന്റിംഗിന്റെ മൂന്നിലൊന്ന് കവർ ചെയ്യുകയും മെഡെയ്‌ലോണുകളും ഇലകളും കാണിക്കുകയും ചെയ്യുന്നു.
ഉപകരണം ഒരുപക്ഷേ ഒരു സിറ്റേൺ ആണ്.
അഞ്ച് ബട്ടണുകളുള്ള ഇരുണ്ട കോട്ട് പിന്നീടുള്ള ഘട്ടത്തിൽ വെർമീർ ചേർത്തു.
ചുവന്ന ജാക്കറ്റിലുള്ള പട്ടാളക്കാരനായ പുരുഷൻ യുവതിയുടെ മുലകളെ താലോടുകയും യുവതിയുടെ നീട്ടിയ കൈയിലേക്ക് ഒരു നാണയം ഇടുകയും ചെയ്യുന്നു.
ബെഞ്ചമിൻ ബിൻസ്റ്റോക്കിന്റെ അഭിപ്രായത്തിൽ ഈ "ഇരുണ്ടതും മങ്ങിയതുമായ" പെയിന്റിംഗ് അദ്ദേഹത്തിന്റെ ദത്തെടുത്ത കുടുംബത്തിന്റെ മനഃശാസ്ത്രപരമായ ചിത്രമായി മനസ്സിലാക്കാം ഇത് ഒരു ഉപദേശാത്മക സന്ദേശത്തെ പ്രതിനിധീകരിക്കുന്നില്ല.
തന്റെ സാങ്കൽപ്പിക പുസ്തകത്തിൽ ബിൻസ്റ്റോക്ക് വിശദീകരിക്കുന്നു.
വെർമീർ തന്റെ കുടുംബത്തെ മോഡലുകളായി ഉപയോഗിച്ചു.
കൂട്ടിക്കൊടുപ്പുകാരി
വെർമീറിന്റെ ഭാര്യ കാതറീന, നീചനായ സൈനികൻ അവളുടെ സഹോദരൻ വില്ലെം എന്നിവരാകാം.
ഡിർക്ക് വാൻ ബാബുറെൻ , |ദി പ്രൊക്യുറസ് , 1622, ഓയിൽ ഓൺ ക്യാൻവാസ്, മ്യൂസിയം ഓഫ് ഫൈൻ ആർട്സ്, ബോസ്റ്റൺ.
ജോഹന്നാസ് വെർമീറിന്റെ അമ്മായിയമ്മ മരിയ തിൻസിന്റെ ഉടമസ്ഥതയിലുള്ളതാണ് ഈ പെയിന്റിംഗ്, സ്വന്തം രണ്ട് പെയിന്റിംഗുകൾക്കുള്ളിൽ ഇത് പുനർനിർമ്മിച്ചു.
ഉത്ഭവസ്ഥാനവും പ്രദർശനങ്ങളും
പെയിന്റിംഗ് ഡക്സിലെ വാൾഡ്സ്റ്റൈൻ ശേഖരത്തിലായിരുന്നു (ഇപ്പോൾ ഡച്ച്കോവ്), പിന്നീട് 1741-ൽ സാക്സോണിയുടെ സമ്മതിദായകൻ ഓഗസ്റ്റസ് III പോളണ്ട് വാങ്ങി.
1980-ൽ ആൽ‌റ്റ്സ് മ്യൂസിയത്തിലെ സ്റ്റാറ്റ്‌ലിച് മ്യൂസീൻ സൂ ബെർലിനിലെ ഡെർ ഡ്യൂഷെൻ ഡെമോക്രാറ്റിസ്ചെൻ റിപ്പബ്ലിക് എക്സിബിറ്റിലെ റെസ്റ്റോറിയറ്റ് കുൻസ്‌റ്റ്വർക്കിലാണ് ഈ പെയിന്റിംഗ് പ്രദർശിപ്പിച്ചത്.
ഈ പെയിന്റിംഗ് അതേ പേരിൽ ഡിർക്ക് വാൻ ബാബുറെൻ ചിത്രീകരിച്ച മറ്റൊരു ചിത്രവുമായി, അല്ലെങ്കിൽ വെർമീറിന്റേതാണെന്ന് ഒരിക്കൽ ആരോപിച്ച വ്യാജ പതിപ്പ് എന്നിവയുമായി തെറ്റിദ്ധരിക്കരുത്.
2011-ൽ സാങ്കേതിക വിശകലനം പെയിന്റിൽ ബേക്കലൈറ്റ് ഉണ്ടെന്ന് വെളിപ്പെടുത്തിയ പതിപ്പ് പെയിന്റിംഗ് ഒരു ആധുനിക വ്യാജമാണെന്ന് തീർച്ചയായും തെളിയിക്കുന്നു.
കുപ്രസിദ്ധമായ വ്യാജനായ ഹാൻ വാൻ മീഗെരെൻ ആണ് ഇത് ചിത്രീകരിച്ചത്.
നിരവധി വ്യാജ വെർമിർചിത്രങ്ങൾ നിർമ്മിക്കുന്നതിന്റെ പേരിലും പെയിന്റ് കഠിനമാക്കാൻ റെസിൻ ഉപയോഗിക്കുന്നതിലും അദ്ദേഹം അറിയപ്പെടുന്നു.
അവലംബം കൂടുതൽ വായനയ്ക്ക് Wheelock, Arthur K., Jr., Johannes Vermeer , 1995, New Haven: Yale University Press, ISBN 0-300-06558-2 ബാഹ്യ ലിങ്കുകൾ The procuress by Johannes Vermeer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Procuress - Essential Vermeer website The Milkmaid by Johannes Vermeer , exhibition catalog fully online as PDF from The Metropolitan Museum of Art, which contains material on the painting Johannes Vermeer, The Procuress , Colourlex
ദി പ്രൊപ്പോസിഷൻ (ലെയ്‌സ്റ്റർ) ഇംഗ്ലീഷ് വിലാസം https://ml.wikipedia.org/wiki/The_Proposition_(Leyster)
1631-ൽ ജുഡിത്ത് ലെയ്‌സ്റ്റർ വരച്ച ഒരു ചിത്രമാണ് ദി പ്രൊപ്പോസിഷൻ.
ഇപ്പോൾ ഈ ചിത്രം ഹേഗിലെ മൗറിറ്റ്ഷൂയിസിൽ പ്രദർശിപ്പിച്ചിരിക്കുന്നു.
ഈ ചിത്രത്തിന് മാൻ ഓഫെറിങ് മണി ടു യങ് വുമൺ എന്ന് ശീർഷകം നല്കിയിരിക്കുന്നു.
ഒരു സ്ത്രീ മെഴുകുതിരി വെളിച്ചത്തിൽ തയ്യൽ ചെയ്യുന്നതായി ചിത്രീകരിച്ചിരിക്കുന്നു.
ഒരു പുരുഷൻ അവരുടെ മേൽ ചാരി ഇടത് കൈകൊണ്ട് അവരുടെ വലതു തോളിൽ സ്പർശിക്കുന്നു.
അവൻ അവൾക്ക് നാണയങ്ങൾ അവന്റെ വലതുകയ്യിൽ വാഗ്ദാനം ചെയ്യുന്നു.
പക്ഷേ അവൾ ഈ ഓഫർ അവഗണിക്കുകയും അവരുടെ തയ്യലിൽ ശ്രദ്ധ കേന്ദ്രീകരിക്കുകയും ചെയ്യുന്നു.
അവലംബം Cross-reference ഗ്രന്ഥസൂചിക കൂടുതൽ വായനയ്ക്ക് Also published as: പുറംകണ്ണികൾ Mauritshuis page on the painting ‹ The template below ( ACArt ) is being considered for deletion. See templates for discussion to help reach a consensus. ›
ദി പർപ്പിൾ നൂൺസ് റ്റ്റാൻസ്പെറൻറ്റ് മൈറ്റ് ഇംഗ്ലീഷ് വിലാസം https://ml.wikipedia.org/wiki/The_purple_noon%27s_transparent_might
ഓസ്ട്രേലിയൻ കലാകാരനായ ആർതർ സ്ട്രീറ്റൺ 1896 ൽ വരച്ച ക്യാൻവാസ് ലാൻഡ്‌സ്‌കേപ്പ് പെയിന്റിംഗാണ് ദി പർപ്പിൾ നൂൺസ് റ്റ്റാൻസ്പെറൻറ്റ് മൈറ്റ്.
ന്യൂ സൗത്ത് വെയിൽസിലെ ഹോക്സ്ബറി നദി നീല പർവതനിരകളിലേക്ക് നോക്കുന്നതായി ചിത്രീകരിച്ചിരിക്കുന്നു.
പെഴ്സി ബിഷ് ഷെല്ലിയുടെ Dejection, near Naples എന്ന കവിതയിലെ സ്റ്റാൻസയിൽ നിന്നാണ് ഈ ചിത്രത്തിന്റെ പേര് എടുത്തിരിക്കുന്നത്.
കടുത്ത വേനലിൽ മരങ്ങൾക്ക് മുകളിലുള്ള ഒരു കൊമ്പിൽ ഇരുന്നുകൊണ്ട് രണ്ട് ദിവസത്തിനുള്ളിൽ സ്ട്രീറ്റൺ ചിത്രം വരച്ചു.
തണലിൽ താപനില 108 ° F (42 ° C) കവിഞ്ഞതായി സ്ട്രീറ്റൺ അവകാശപ്പെട്ടു.
"മനസ്സിൽ ഷെല്ലിയുടെ ചിന്തകൾ കൊണ്ട് ഒരുതരം ലഹരിയിൽ വരച്ചുവെന്ന് സ്ട്രീറ്റൺ പിന്നീട് ഓർത്തു.
ഈ സന്ദർഭത്തിൽ പ്രകൃതിയുടെ ഓരോ സ്പർശനവും വിശ്വസനീയമായതും പ്രസക്തവുമാണ്.
പെയിന്റിംഗിൽ ഇളം നിറങ്ങളില്ല പക്ഷേ സ്പർശനത്തിന്റെ കൃത്യതയിൽ ഡ്രോയിംഗ് ഒഴിവാക്കുന്നതിനുള്ള ഏതൊരു റൊമാന്റിക് ഫോർമുലയേക്കാളും ആഴത്തിലുള്ള പ്രകാശവും ഒരു നിഗൂഢതയുണ്ട് ...
ടെറസിൽ നിന്ന് ഹോക്ക്സ്ബറി നദിയിലേക്ക് നോക്കുന്നത് സ്ട്രീട്ടനല്ലാതെ മറ്റാരാണ്.
അവൻ കണ്ടത് സങ്കൽപ്പിക്കാൻ കഴിയുമായിരുന്നുവോ?
ഒരു ചിത്രത്തിന്റെ സാദ്ധ്യതകൾ, അതിന്റെ അവസ്ഥയും വെളിച്ചവും ആ വിശാലമായ മേഖലയിലെ അതിന്റെ സ്വഭാവവും ഘടനയും ദൈവികമാക്കുന്നതിന് പ്രതിഭയുടെ അവബോധം ആവശ്യമാണ്.
— ലയണൽ ലിൻഡ്സെ
1898-ൽ ലണ്ടനിൽ നടന്ന ഓസ്ട്രേലിയൻ ആർട്ട് എക്സിബിഷനിൽ ഈ പെയിന്റിംഗ് ഉൾപ്പെടുത്തിയിരുന്നു.
അവിടെ ഒരു സമകാലിക നിരൂപകൻ "ഏത് ലണ്ടൻ ഗാലറിയും ഈ പെയിന്റിംഗ് സ്വന്തമാക്കുമെന്ന്" അവകാശപ്പെട്ടു.
1896 ൽ മെൽബണിലെ നാഷണൽ ഗാലറി ഓഫ് വിക്ടോറിയ ഏറ്റെടുത്ത ഈ പെയിന്റിംഗ് അതിന്റെ ശേഖരത്തിന്റെ ഭാഗമാണ്.
അവലംബം പുറംകണ്ണികൾ The purple noon’s transparent might at the National Gallery of Victoria
ദി ഫസ്റ്റ് വൈവ്സ് ക്ലബ്
ദി ഫസ്റ്റ് വൈവ്സ് ക്ലബ് ഒലിവിയ ഗോൾഡ്‌സ്മിത്തിന്റെ ഇതേ പേരിലുള്ള 1992-ലെ നോവലിനെ അടിസ്ഥാനമാക്കി ഹഗ് വിൽസൺ സംവിധാനം ചെയ്‌ത 1996-ലെ അമേരിക്കൻ ഹാസ്യ ചിത്രമാണ്.
ബെറ്റി മിഡ്‌ലർ , ഗോൾഡി ഹോൺ , ഡയാൻ കീറ്റൺ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൻറെ ഇതിവൃത്തം ചെറുപ്പക്കാരായ സ്ത്രീകൾക്കുവേണ്ടി തങ്ങളെ ഉപേക്ഷിച്ചു പോയ മുൻ ഭർത്താക്കന്മാരോട് പ്രതികാരം ചെയ്യാനഗ്രഹിക്കുന്ന മൂന്ന് വിവാഹമോചിതരായ സ്ത്രീകളുടെ കഥയാണ്.
മറ്റു വേഷങ്ങളിൽ സിന്ധിയ എന്ന കഥാപാത്രമായി സ്റ്റോക്കാർഡ് ചാന്നിംഗ് , മൂന്ന് മുൻ ഭർത്താക്കന്മാരായി ഡാൻ ഹെഡായ , വിക്ടർ ഗാർബർ , സ്റ്റീഫൻ കോളിൻസ് എന്നിവരും യഥാക്രമം അവരുടെ കാമുകിമാരായി സാറാ ജെസിക്ക പാർക്കർ , എലിസബത്ത് ബെർക്ക്‌ലി , മാർസിയ ഗേ ഹാർഡൻ എന്നിവരും അഭിനയിച്ചു.
മാഗി സ്മിത്ത് , ബ്രോൺസൺ പിഞ്ചോട്ട് , റോബ് റെയ്നർ , എലീൻ ഹെക്കാർട്ട് , ഫിലിപ്പ് ബോസ്കോ എന്നിവർ സഹകഥാപാത്രങ്ങളെ അവതരിപ്പിച്ചപ്പോൾ അതിഥി വേഷങ്ങൾ അവതരിപ്പിച്ചവരിൽ ഗ്ലോറിയ സ്റ്റെയ്‌നെം , എഡ് കോച്ച് , കാത്തി ലീ ഗിഫോർഡ് , ഇവാന ട്രംപ് എന്നിവരും ഉൾപ്പെടുന്നു.
ദി പ്ലാന്റ് ലിസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Plant_List
റോയൽ ബൊട്ടാണിക് ഗാർഡനും മിസൗറി  ബൊട്ടാണിക്കൽ ഗാർഡനും ചേർന്ന്  2010-ൽ സസ്യനാമ പട്ടികയാണ് ദി പ്ലാന്റ് ലിസ്റ്റ് , The Plant List .
ഇന്നുവരെ അറിയപ്പെടുന്ന എല്ലാ സസ്യങ്ങളുടെയും പേരുകൾ അടങ്ങിയ സമഗ്രമായ ഒരു പട്ടികയാണിത്.
ഇതിനോട് പരിപൂരകമായ മറ്റൊരു പദ്ധതിയായ ഇന്റർനാഷണൽ പ്ലാന്റ് നെയിംസ്  ഇൻഡക്സിനു (IPNI) പിന്നിലും റോയൽ ബൊട്ടാണിക് ഗാർഡനുണ്ട്.